S-1944/2008

Ár 2009, þriðjudaginn 6. janúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1944/2008: Ákæruvaldið (G-kk-nf M-kk-nf) gegn B-kvk-þgf F-kvk-þgf S-kvk-þgf (V-kk-nf H. V-kk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 16. desember sl. á hendur ákærðu, “B-kvk-þgf F-kvk-þgf S-kvk-þgf, kt. 000000-0000, Rofabæ 43, Reykjavík, fyrir eftirgreind brot framin í Reykjavík og Kópavogi í janúar og febrúar 2008:

1.

Skjalafals með því að hafa í janúar 2008 sótt um greiðslukortaviðskipti hjá Kreditkortum ehf., Ármúla 28, Reykjavík, heimildarlaust í nafni M-kvk-ef Ó-kvk-ef S-kvk-ef, kt. 000000-0000, og í því skyni falsað á skrifstofum félagsins eftirgreind eyðublöð með undirritun á nafni nefndrar M-kvk-ef Ó-kvk-ef. Ákærða fékk greiðslukort á nafn M-kvk-ef Ó-kvk-ef en með mynd af ákærðu:

1) Þann 24. janúar umsókn um greiðslukort frá MasterCard.

2) Þann 24. janúar beiðni til Reiknistofu bankanna um að hún sendi Kreditkortum ehf. yfirlit um fjárhagsskuldbindingar nefndrar M-kvk-ef Ó-kvk-ef hjá þargreindum lánastofnunum.

3) Þann 29. janúar kvittun fyrir móttöku greiðslukorts nr. xxxx xxxx xxxx xxxx.

2.

Skjalafals með því að hafa, þann 29. janúar svikið út í Verslun BT, Smáralind, Kópavogi, mynddiska og tölvu að verðmæti 133.092 kr., sem ákærða lét skuldfæra á nefndan greiðslukortareikning hjá Kreditkortum ehf. með kaupsamningi við MasterCard með eignaréttarfyrirvara og svonefndum raðgreiðslum, dagsettum sama dag, sem ákærða falsaði undirritun á nafni nefndrar M-kvk-ef Ó-kvk-ef sem korthafa.

3.

Skjalafals með því að hafa þann 11. febrúar tekið bifreiðina NF-73 á leigu á Bílaleigu Akureyrar, Skeifunni 9, Reykjavík, í nafni nefndrar M-kvk-ef Ó-kvk-ef, framvísað það nefndu greiðslukorti og falsað þar áritun á upphafsstöðum á nafni M-kvk-ef Ó-kk-ef sem leigutaka undir leigusamning um bifreiðina.

4.

Skjalafals með því að hafa þann 12. febrúar í nafni nefndrar M-kvk-ef Ó-kvk-ef tekið á leigu á Bílaleigu Akureyra bifreiðina NF-731, framvísað það nefndu greiðslukorti og falsað leigusamning um bifreiðina með áritun á nafni M-kvk-ef Ó-kvk-ef sem leigutaka.

Telst þetta varða við 1. mgr. 155. gr. almennra hegningarlaga nr. 19, 1940.

4.

Fjársvik með því að hafa á tímabilinu frá 29. janúar til 20. febrúar svikið út í 32 skipti hjá eftirgreindum fyrirtækjum í Reykjavík og Kópavogi vörur og þjónustu að andvirði alls 262.636 kr. með því að framvísa þar nefndu greiðslukorti á nafni M-kvk-ef Ó-kvk-ef og láta skuldfæra andvirðið á nefndan reikning hjá Kreditkortum ehf. svo sem rakið er:

Tilvik Fyrirtæki Andvirði skuldfærslu

1. 29.01.2008 Olís, Mjódd, Reykjavík 6.009 kr.

2. 29.01.2008 Blómaval, Skútuvogi 16, Reykjavík 1.990 kr.

3. 29.01.2008 Hagkaup, Smáralind, Kópavogi 26.905 kr.

4. 29.01.2008 Söstrene Grene, Smáralind 2.569 kr.

5. 29.01.2008 Verslunin Nóatún, Smáralind 2.652 kr.

6. 29.01.2008 Verslunin ISIS, Smáralind 3.980 kr.

7. 29.01.2008 Dótabúðin, Smáralind 3.965 kr.

8. 29.01.2008 Verslunin Jane Norman, Smáralind 36.910 kr.

9. 29.01.2008 Verslunin Top shop, Smáralind 22.779 kr.

10. 30.01.2008 Verslunin Bónus, Hraunbæ 14.543 kr.

11. 30.01.2008 Byko, Breiddinni, Kópavogi 13.593 kr.

12. 30.01.2008 Gyllti kötturinn ehf., Austurstræti 8 4.000 kr.

13. 30.01.2008 Grænn kostur, Skólavörðustíg 8 1.100 kr.

14. 31.01.2008 Verslunin Nóatún, Rofabæ 2.031 kr.

15. 31.01.2008 Verkfæralagerinn, Smáratorgi 1 17.810 kr.

16. 01.02.2008 Verslunin Nóatún, Rofabæ 2.840 kr.

17. 01.02.2008 Verslunin Bónus, Hraunbæ 6.076 kr.

18. 01.02.2008 Skeljungur hf. 999 kr.

19. 01.02.2008 Skeljungur hf. 6.180 kr.

20. 02.02.2008 Hársnyrtistofan Wink, Kópavogi 35.000 kr.

21. 02.02.2008 R-kk-nf bakari, Dalvegi 4, Kópavogi 1.020 kr.

22. 18.02.2008 Söluturninn Skalli, Hraunbæ 102 2.200 kr.

23. 18.02.2008 Bakarameistarinn 1.290 kr.

24. 18.02.2008 Skeljungur hf. 1.470 kr.

25. 18.02.2008 Veitingastaðurinn Nings, Stórhöfða 400 kr.

26. 18.02.2008 Sportsól, Grænatúni 1, Kópavogi 4.850 kr.

27. 18.02.2008 Orkuveita Reykjavíkur 14.933 kr.

28. 18.02.2008 Hrói Höttur, Smiðjuvegi, Kópavogi 3.485 kr.

29. 19.02.2008 Just-eat 4.110 kr.

30. 20.02.2008 Verslun Hagkaupa, Smáralind 12.772 kr.

31. 20.02.2008 Skeljungur hf., Hraunbæ 1.785 kr.

32. 20.02.2008 Veitingahúsið Energia, Smáralind 2.390 kr.

262.636 kr.

Telst þetta varða við 248 gr. almennra hegningarlaga.

Þess er krafist að ákærða verði dæmd til refsingar.

Í málinu krefjast eftirgreindi þess, að ákærða verði dæmd til greiðslu skaðabóta:

Kreditkort hf., skaðabóta að fjárhæð 469.954 kr. ásamt vöxtum samkvæmt 8. gr. vaxtalaga nr. 38, 2001 frá 3. mars 2008 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Bílaleiga Akureyrar/Höldur ehf., kt. 000000-0000, skaðabóta að fjárhæð 271.139 kr. ásamt vöxtum samkvæmt 8. gr. vaxtalaga nr. 38, 2001 frá 11. febrúar 2008 en síðan með dráttarvöxtum samkvæmt 1. mgr. 6. gr., 9. gr., sömu laga að liðnum mánuði frá birtingu kröfunnar til greiðsludags.”

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Ákærða hefur ekki áður gerst sek um hegningarlagabrot og hún hefur að öllu leyti og greiðlega játað brot sín. Aftur á móti eru brot hennar fjölmörg og úthugsuð. Refsing hennar þykir hæfilega ákveðin fangelsi í sex mánuði. Rétt er að fresta því að framkvæma refsingu þessa og að hún falli niður að liðnum þremur árum, haldi ákærða almennt skilorð.

Ákærða hefur samþykkt bótakröfurnar og ber að dæma hana til þess að greiða þær ásamt vöxtum og dráttarvöxtum samkvæmt lögum um vexti og verðtryggingu nr. 38, 2001, eins og nánar greinir í dómsorði.

Loks ber að dæma ákærða til þess að greiða verjanda sínum, V-kk-þgf H. V-kk-þgf hdl., 100.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærða B-kvk-nf F-kvk-nf S-kvk-nf sæti fangelsi í 6 mánuði. Framkvæmd refsingarinnar er frestað og fellur hún niður að liðnum 3 árum haldi hún almennt skilorð.

Ákærða greiði Kreditkortum hf. 469.954 krónur, ásamt almennum vöxtum frá 3. mars 2008 til dómsuppsögu en þaðan í frá með dráttarvöxtum til greiðsludags.

Ákærða greiði Bílaleigu Akureyrar ehf. 271.139 krónur, ásamt almennum vöxtum frá 11. febrúar 2008 til dómsuppsögu en þaðan í frá með dráttarvöxtum til greiðsludags.

Ákærða greiði verjanda sínum, V-kk-þgf H. V-kk-þgf hdl. 100.000 krónur í málsvarnarlaun.

P-kk-nf G-kk-nf.